જ્યારે અટલ બિહારી વાજપેયી બિહાર વિધાનસભા ચૂંટણી માટે કેન્દ્રીય ચૂંટણી સમિતિની એક બેઠકમાં હાજર રહેવા ભાજપના હેડક્વાર્ટર્સ પહોંચ્યા ત્યારે તેમની કાર (તે સમયે એમ્બેસેડર હતી)નો ફ્રન્ટ ડોર જામ થઇ ગયો હતો. સ્પેશ્યલ પ્રોટેક્શન ગ્રુપ (એસપીજી)એ થોડી મિનિટો સુધી તેને ખોલવાની કોશિશ કરી પરંતુ તેઓ અસફળ રહ્યા. વાજપેયીને પાછા જવું પડ્યું અને તેમને બીજી એમ્બેસેડર કારમાં લઇ જવામાં આવ્યા. તે પછી એ નક્કી કરવામાં આવ્યું કે વડાપ્રધાનના કાર કાફલામાંથી એમ્બેસેડરને દૂર કરવામાં આવશે. વાજપેયીને BMW 7 સીરીઝ આપવામાં આવી હતી.